b'\n_START_ARTICLE_\nDean Leacock\n_START_SECTION_\nKlubblag\n_START_PARAGRAPH_\nDean Leacock startet sin fotballkarriere i Fulham, og 4. desember 2002 debuterte han for klubben i en ligacupkamp mot Wigan Athletic. Hans f\xc3\xb8rste ligakamp for Fulham var mot Blackburn Rovers den 28. september 2003, og totalt spilte han fire ligakamper og en ligacupkamp for the Cottagers i 2003/04-sesongen._NEWLINE_I september 2004 ble Leacock l\xc3\xa5nt ut til Coventry City, og 11. september 2004 debuterte han for Coventry i en ligakamp mot Leeds United. Han returnerte til Fulham i november etter \xc3\xa5 ha f\xc3\xa5tt med seg \xc3\xa5tte ligakamper og en cupkamp for the Sky Blues. Kun to m\xc3\xa5neder senere, i januar 2005, ble han l\xc3\xa5nt ut for annen gang til Coventry City. I hans andre l\xc3\xa5neopphold for klubben fra West Midlands fikk Leacock med seg fem ligakamper og to cupkamper._NEWLINE_17. desember 2005 fikk Dean Leacock bokf\xc3\xb8rt sin f\xc3\xb8rste ligakamp for Fulham p\xc3\xa5 over to \xc3\xa5r da klubben hans slo Blackburn Rovers 2-1. Totalt fikk han med seg fem ligakamper i 2005/06-sesongen, og i tillegg fikk han med seg to kamper i ligacupen._NEWLINE_11. august 2006 kj\xc3\xb8pte Derby County Leacock for \xc2\xa3375 000, og hans f\xc3\xb8rste kamp for Derby var 12. august 2006 i en ligakamp mot Hull City. Med unntak av en periode p\xc3\xa5 h\xc3\xb8sten i 2006 der han var skadet har Dean Leacock v\xc3\xa6rt fast i Derbys startoppstilling i 2006/07-sesongen. Totalt spilte han 38 ligakamper og 4 andre obligatoriske kamper for the Rams i hans f\xc3\xb8rste sesong for denne klubben.'